શીર્ષક: મોદી-ટ્રમ્પ વચ્ચે નવેસરથી 'દુશ્મની'નું કારણ શું છે?\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
બંને એકબીજાને 'સ્વાભાવિક ભાગીદાર' ગણાવે છે. 'દુનિયાના સૌથી મોટા' અને 'દુનિયાના સૌથી જૂની લોકશાહી' વચ્ચે મજબૂત સંબંધને નવા સમયની જરૂરિયાત ગણવામાં આવી છે.

પરંતુ પૈસા એવી ચીજ છે જે ગમે તેવી સારી મિત્રતામાં પણ દુશ્મનાવટના બીજ રોપી દે છે. હાલના દિવસોમાં ભારત-અમેરિકાને આ વાત સમજાઈ રહી છે. 

ભારતે અમેરિકાથી આયાત થતા 29 સામાન પર કસ્ટમ ડ્યૂટી વધારી દીધી છે. આ લિસ્ટમાં દાળ, લોખંડ અને સ્ટીલ ઉત્પાદન સામેલ છે, પરંતુ આ પગલું શા માટે ભરવામાં આવ્યું?

મોદીનો પલટવાર શા માટે?

અમેરિકાએ એકતરફી નિર્ણય અંતર્ગત સ્ટીલ અને ઍલ્યુમિનિયમ ઉત્પાદનો પર જકાત વધારી હતી, જેનાં પરિણામ સ્વરૂપે મોદી સરકારે આ પગલું ભર્યું છે. 

ઉલ્લેખનીય છે કે ભારત આ બંને ઉત્પાદનો અમેરિકાને નિકાસ કરે છે. આ કારણે તેના પર 24 કરોડ ડૉલરનું ભારણ વધશે.

તમે આ વાંચ્યું કે નહીં?

કારોબારની દુનિયામાં હાલના દિવસોમાં અલગ પ્રકારની જંગ ચાલી રહી છે. અમેરિકા હાલના દિવસોમાં સરંક્ષણવાદી નીતિઓ અપનાવી રહ્યું છે અને ઇમ્પોર્ટ ડ્યૂટી વધારી રહ્યું છે. 

બીજી તરફ યુરોપિયન સંઘ (ઈયુ) પણ અમેરિકાથી આવતા ઉત્પાદનો પર ઇમ્પોર્ટ ડ્યૂટી લગાવવાનો નિર્ણય લઈ ચૂક્યું છે. ચીન પણ આ અંગે વિચારી રહ્યું છે. 

ઈયુ-ચીન સાથે ભારત?

ભારત દુનિયામાં સૌથી વધુ બદામની આયાત અમેરિકા પાસેથી કરે છે. ત્યારે બદામ પર 20 ટકા અને અખરોટ પર 120 ટકા ઇમ્પોર્ટ ડ્યૂટી લગાડીને તે ડોનાલ્ડ ટ્રમ્પના સ્ટીલ-ઍલ્યુમિનિયમની જકાતના નિર્ણય પર યુરોપિયન સંઘ અને ચીન જેમ પલટવાર કરવામાં માગે છે.  

ઉલ્લેખનીય છે કે ભારતે ગયા મહિને અમેરિકાને વધારેલી જકાત અંગે રાહત આપવાનું કહ્યું હતું. ભારતે એવી દલીલ રજૂ કરી હતી કે તેમના સ્ટીલ અને ઍલ્યુમિનિયમની નિકાસ ખૂબ જ ઓછી છે. 

પરંતુ અમેરિકાએ ભારતની આ દલલીને અવગણી નાખી, ત્યારબાદ ભારતે વર્લ્ડ ટ્રેડ ઑર્ગેનાઇઝેશનમાં જવાનો નિર્ણય કર્યો હતો.

સમાચાર એજન્સી રોયટર્સ મુજબ, જ્યારથી ડોનાલ્ડ ટ્રમ્પે કાર્યભાર સંભાળ્યો છે, ત્યારથી ભારત અને અમેરિકા વચ્ચે કારોબારને લઈને તણાવ વધ્યો છે. 

બંને વચ્ચે કારબોરની સ્થિતિ

વર્ષ 2016માં બંને રાષ્ટ્રો વચ્ચે દ્વિ-પક્ષીય કારોબાર 115 અરબ ડૉલર પહોંચી ગયો હતો, પરંતુ હવે ટ્રમ્પ સરકાર તેમનું 31 અરબ ડૉલરનું નુકસાન ભારત પાસે ઓછું કરવવા માગે છે.

આ વર્ષની શરૂઆતમાં ટ્રમ્પે ભારતને હાર્લે-ડેવિડસન બાઇક પર લાગતી ડ્યૂટી હટાવવાનું કહ્યું હતું. તેમના આગ્રહ બાદ મોદીએ 75 ટકા લાગતી ઇમ્પોર્ટ ડ્યૂટી...